ลามไม่หยุด โควิดคลัสเตอร์ดีเจดัง เอี่ยว 2 ปาร์ตี้วันเกิด “สธ.” เจอเพิ่มเป็น 29 รายแล้ว!
ลามไม่หยุด โควิดคลัสเตอร์ดีเจดัง เอี่ยว 2 ปาร์ตี้วันเกิด "สธ." เจอเพิ่มเป็น 29 รายแล้ว!
ลามไม่หยุด โควิดคลัสเตอร์ดีเจดัง เอี่ยว 2 ปาร์ตี้วันเกิด "สธ." เจอเพิ่มเป็น 29 รายแล้ว!
29 ม.ค. 2564

นพ.เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กระทรวงสาธารณสุข (สธ.) เปิดเผยว่า ขณะนี้กลุ่มก้อนผู้ป่วยติดเชื้อโควิด-19 ที่มีความเชื่อมโยงกับการจัดงานเลี้ยงวันเกิดที่โรงแรม 2 แห่งในกรุงเทพฯ เพิ่มเป็น 29 ราย ซึ่งสามารถค้นหาผู้ป่วยเพิ่มเติมได้จากการสอบสวนโรค และในช่วงเวลากักตัว 14 วันยังมีโอกาสที่จะพบผู้ติดเชื้อเพิ่มเติมได้อีกเหมือนกรณีพบการระบาดของกลุ่มสถานบันเทิงในกรุงเทพฯ ก่อนหน้านี้ ส่วนกรณีห้างไอคอนสยามยังไม่พบผู้ป่วยติดเชื้อเพิ่มเติม
“ในส่วนของการสอบสวนโรค ผู้ติดเชื้อที่มีการวินิจฉัยไปแล้วตอนนี้มี 29 คน” นพ.เฉวตสรร กล่าว
ส่วนกรณีพบผู้ป่วยติดเชื้อที่ห้างไอคอนสยามนั้นเป็นพนักงาน 7 คนจากร้านอาหาร 2 แห่งที่ติดเชื้อมาจากภายนอก ขณะที่เจ้าของกิจการให้ความร่วมมือในการคัดกรองเชิงรุกเพิ่มเติมเพื่อให้เกิดความปลอดภัย กรณีนี้จึงไม่ใช่ผู้สัมผัสเสี่ยงมากถึง 200 รายอย่างที่มีข่าว ดังนั้นประชาชนยังสามารถไปใช้บริการได้ โดยปฏิบัติตามมาตรการป้องกันโรคตามปกติ
“ทั้ง 200 คนไม่ใช่ผู้ติดเชื้อ และไม่ใช่ผู้สัมผัสเสี่ยงสูง แต่เป็นการค้นหาเชิงรุกจากผู้ที่ปฏิบัติงานอยู่ในห้าง”